રામચંદ્રન, જયલલિતા, શિવાજી ગણેશન, જેમિની ગણેશન, રજનીકાંત, કમલ હાસન, ચિરંજીવી, વેંકટેશ, નાગાર્જુન, અજિત, વિજય જેવા સાઉથના દિગ્ગજો, ઉપરાંત હિન્દીમાં જીતેન્દ્ર, ધર્મેન્દ્ર, અમિતાભ બચ્ચન, રાજેશ ખન્ના, દિલીપ કુમાર, ફિરોઝ ખાન, વિનોદ ખન્ના, ઋષિ કપૂર, અનિલ કપૂર, શાહરુખ ખાન, સની દેઓલ, અક્ષય કુમાર, જૅકી શ્રોફ, સલમાન ખાન અને ઇવન નવાઝુદ્દીન સિદ્દીકી જેવી વિરાટ ફોજ હતી. શ્રીદેવી એવા સમયે ફિલ્મ ઇન્ડસ્ટ્રીમાં પ્રવેશી હતી જ્યારે દક્ષિણ ભારતમાં ભગવાનની જેમ પૂજાતા સુપરસ્ટાર્સનો દબદબો હતો, ધાર્મિક ઍન્ગલવાળી ફિલ્મો બનતી હતી. શ્રીએ જ્યારે મેઇન લીડના રોલ કરવા માંડ્યા ત્યારે સાઉથમાં રજનીકાંત-કમલ હાસનનો સૂર્ય તપવા લાગેલો. હિન્દીમાં પણ રાજેશ ખન્ના, ધર્મેન્દ્રના સ્ટારડમને જીતેન્દ્ર, અનિલ કપૂર, ગોવિંદા, જૅકી શ્રોફ ચેલેન્જ આપવા માંડેલા.